cyanic-selkie/wikianc huggingface dataset:
Evrópuaskur
Yfirleitt verður askurinn ekki eldri en 250 ára gamall, og er hann því fremur skammlíf tegund og getur sem margar slíkar náð miklum vexti á fyrstu árum sínum. Askurinn er í meðallagi stórvaxinn, allt að 46 m hár, en algengast að hann nái 20 til 35 metra hæð.
Vex hann í Evrópu frá Þrándheimsfirði í Noregi til suðurhluta Ítalíu.
Askur á Íslandi
Eskitré ættuð frá Leksvík í Norður-Þrændalögum (norðlægasta náttúrlega vaxtarstað asks) þroska fræ á Tumastöðum og Múlakoti í Fljótshlíð. Hafa þau náð að minnsta kosti 15 metra hæð. Aski hættir til að kala í frostum, helst á nóttunni.
Orðsifjar
Samansafn einstakra aska eða eskitrjáa kallast eski. Einnig heitir viður tegundarinnar eski eða eskiviður, og eru hlutir sagðir vera úr eski. Á sama hátt má nefna eskiskóg, eskilund og eskikjarr.
thumbnail|Eskitré í norðurhluta Frakklands thumbnail|Útbreiðsla evrópuasks
Hallbjörg Bjarnadóttir
Hallbjörg Bjarnadóttir (11. apríl 1915 – 28. september 1997) var tónlistarmaður og skemmtikraftur. Hallbjörg var frá Brunnstöðum á Akranesi. Hún söng og samdi einkum djasslög og varð fyrst kvenna til að fást við djasstónlist. Meðal þekktustu laga Hallbjargar má nefna Vorvísu við kvæði Jóns Thoroddsen, Björt mey og hrein við kvæði Stefáns Ólafssonar frá Vallanesi og Ennþá man ég hvar. Tvíburasystir Hallbjargar var Kristbjörg, kölluð Títa. Systir þeirra var Steinunn og einnig tónlistarkona. Hallbjörg lærði í Danmörku og bjó og starfaði þar lengi. Einnig bjó hún um tíma í Bandaríkjunum en flutti til Íslands árið 1992.
Hyrnusmæra
Hyrnusmæra (fræðiheiti: Oxalis triangularis ) er jurt af smæruættkvísl sem er ættuð frá Suður-Ameríku.
Til hennar teljast tvær undirtegundir
Beyblade
Beyblade er kanadískur og japanskur anime sjónvarpsþáttur sem var sýndur á árunum 2002 til 2005. Fjórum árum síðar var framhaldsþátturinn Beyblade: Metal Fusion frumsýndur og hefur verið í sýningu síðan.
Þættirnir snúast um keppni tveggja hluta. Aðalhluturinn nefnist Beyblade sem er ekki ósvipaður skopparakringlu að útliti, en ólíkt venjulegri skopparakringu hefur Bayblade ýmis tól og tæki til að verjast öðrum og sigra andstæðinginn.
Maniitsoq
Maniitsoq (á dönsku: Sukkertoppen, eldri stafsetning Manîtsoq) er bær á Vestur- Grænlandi. Í bænum búa um 2534 (2020) íbúar og er hann hluti af sveitarfélaginu Qeqqata. Bærinn stendur á samnefndri eyju en á meginlandinu eru fjöll sem ná upp undir 2000 metra hæð. Þar eru demanta-, rúbína-, og lapis lazuli (asúrsteins)-námur. Á meginlandinu er talsvert af hreindýrum og sauðnautum. Þau voru flutt þangað frá Norðaustur-Grænlandi upp úr 1960.
Skjaldarmerki Gvæjana
thumb|right|Skjaldarmerki Gvæjana Skjaldarmerki Gvæjana var gefið út af bresku skjaldarmerkjastofnuninni College of Arms 25. febrúar 1966 þegar Gvæjana hlaut sjálfstæði. Áður var merki nýlendunnar Bresku Gvæjana fullreiðaskip, byggt á merki Hollenska Vestur-Indíafélagsins.
Skjaldarmerkið er með hjálmskúf með fjaðraskrauti sem vísar til frumbyggja Ameríku. Tveir demantar sitt hvorum megin við hjálminn tákna námavinnsluna. Skjaldberar eru tveir jagúarar sem halda á haka, sykurreyr og hrísgrjónagrasi sem vísa til helstu atvinnuvega landsins. Á skildinum eru vatnadrottning (Victoria amazonica), þjóðarblóm Gvæjana, þrjár öldulínur sem tákna þrjú helstu fljót landsins og sígaunafugl (Opisthocomus hoazin) sem er þjóðarfugl landsins. Kjörorð landsins er á borða undir skildinum.
Podocarpus atjehensis
Podocarpus atjehensis er sígrænt tré frá Nýju-Gíneu og Súmötru.
Arkílokkos
Arkílokkos (forngrísku: ) (um 680 f.Kr. – um 645 f.Kr.) var forngrískt skáld og ef til vill málaliði.
Lítið er vitað um ævi Arkílokkosar annað en það sem álykta má af kvæðum hans. Slíkar áyktanir eru þó varasamar. Arkílokkos fæddist á eynni Paros. Faðir hans Telesíkles flutti með fjölskylduna til nýlendunnar Þasos, samkvæmt fyrirmælum frá Véfréttarinnar í Delfí.
Arkílokkos lýsir sjálfum sér ef til vill sem hermanni:
Sagan hermir að Arkílokkos hafi verið rekinn úr Spörtu fyrir annað kvæði, þar sem hann kveðst hafa fórnað skildi sínum og flúið af hólmi.
Meðal varðveittra kvæða Arkílokkosar eru einnig nokkur klúr ljóð um samfarir og svallveislur.
Lýr
Lýr er sjávarfiskur af þorskaætt af sömu ættkvísl og ufsi. Lýr finnst í Vestur-Miðjarðarhafi og Austur-Atlantshafi.
Jóhanna af Valois
Jóhanna var dóttir Loðvíks 11. Frakkakonungs og seinni konu hans, Karlottu af Savoja. Þau systkini hennar sem upp komust voru Karl 8. Frakkakonungur og Anna af Frakklandi, hertogaynja af Búrgund og ein valdamesta kona 15. aldar. Þegar Jóhanna var tólf ára, 8. september 1476, giftist hún frænda sínum, Loðvík hertoga af Orléans, sem var tveimur árum eldri. Hann hélt því raunar fram síðar að hann hefði verið yngri.
Litlum sögum fer af samlífi þeirra en þau eignuðust ekki börn. Jóhanna var heilsuveil og líklega eitthvað fötluð. Þann 7. apríl 1498 dó Karl bróðir hennar af slysförum og Loðvík varð konungur sem Loðvík 12. Í hjúskaparsamningi sem gerður hafði verið milli Karls og drottningar hans, Önnu af Bretagne, árið 1491 var áskilið að ef Karl dæi barnlaus skyldi hún giftast eftirmanni hans, en hún var þá ríkasta kona Evrópu og Frakkakonungar höfðu mikinn hug á að ná erfðaríki hennar, Bretagne, undir sig.
Jóhanna var ævareið en sagðist ætla að biðja fyrir fyrrverandi eiginmanni sínum. Hann gaf henni titilinn hertogaynja af Berry og hún flutti til Bourges í Berry og settist þar að, stofnaði klaustur og iðkaði bænir. Hún dó 4. febrúar 1505 og var grafin í klaustrinu. Gröf hennar var vanhelguð og líkamsleifar hennar brenndar af Húgenottum 27. maí 1562. Skömmu eftir dauða hennar voru henni kennd kraftaverk og ýmis jarteikn og hún var talin dýrlingur. Jóhanna af Valois var svo formlega tekin í dýrlingatölu af Píusi XII páfa árið 1950.
Gilsárteigur
Gilsárteigur er tvíbýli 12 kílómetra norðaustur frá Egilsstöðum. Gilsárteigur dregur nafn sitt af Gilsá sem rennur á mörkum jarðanna Gilsárteigs og Ormsstaða.
Olíuborhola
thumb|right|Olíudælur á borð við þessa eru algeng sjón í [[Vestur-Texas.]] Olíuborhola er borhola gerð í þeim tilgangi að dæla hráolíu úr jarðlögum upp á yfirborðið. Venjulega kemur jarðgas einnig upp úr slíkum holum en gasborhola er borhola sem boruð er í þeim tilgangi að dæla gasi úr jarðlögum.
Shiro Teshima
Shiro Teshima (26. febrúar 1907 - 6. nóvember 1982) var japanskur knattspyrnumaður. Hann spilaði 2 leiki og skoraði 2 mörk með landsliðinu.
Brúngeispa
Brúngeispa (fræðiheiti: Isoodon obesulus) er pokadýr sem finnst á strandarsvæðum suðaustur, norður og suðvestur Ástralíu.
Jonna Louis-Jensen
Jonna Louis-Jensen (21. október 1936) var prófessor í íslensku máli og bókmenntum við Kaupmannahafnarháskóla og um tíma forstöðumaður Árnasafns (Den Arnamagnæanske Samling), sem er rannsóknarstofnun í handritafræðum við sama háskóla.
Ævi
Jonna Louis-Jensen ólst upp í Kaupmannahöfn, en var á unglingsárum í Ósló og tók þar stúdentspróf 1955. Vegna áhuga síns á skyldleika norrænna mála fór hún til Íslands og lærði íslensku á heimili Páls Ísólfssonar tónskálds. Haustið 1956 hóf hún nám í norrænni textafræði hjá Jóni Helgasyni prófessor, og fór snemma að vinna með honum í Árnasafni í Kaupmannahöfn. Varð fastur starfsmaður þar 1965. Hún varð MA í norrænni textafræði 1964.
Hún gaf út tvær gerðir Trójumanna sögu, 1963 og 1981. Einnig hefur hún fengist mikið við rannsóknir á konungasögum, einkum þeirri gerð sem kölluð er Hulda-Hrokkinskinna, og fjallaði doktorsritgerð hennar um það efni: ''Kongesagastudier. Kompilationen Hulda-Hrokkinskinna'', prentuð 1977. Árið 1968 sá hún um ljósprentaða útgáfu handritsins Huldu, AM 66 fol. (Early Icelandic Manuscripts in Facsimile VIII). Hún hefur birt fjölda greina um rannsóknir sínar.
Þegar Jón Helgason fór á eftirlaun 1972, tók Jonna við af honum sem prófessor í íslensku máli og bókmenntum við Kaupmannahafnarháskóla. Var hún fyrsti Daninn sem gegndi því embætti og einnig fyrsta konan. Þegar Árnanefnd (Den Arnamagnæanske Kommission) var endurskipulögð 1975, var Jonna skipuð í nefndina, ritari hennar frá 1976. Um það leyti fluttist Árnasafn í nýtt húsnæði hugvísindadeildar háskólans við Njálsgötu (Njalsgade) á Amákri (Amager). Hófst þá lokaþáttur handritamálsins með afhendingu handritanna til Íslands, sem lokið var 1997.
Hún var gestaprófessor í íslensku við Fróðskaparsetur Færeyja 1988–1990, en að öðru leyti hefur starfsferill hennar verið hjá Árnastofnun í Kaupmannahöfn.
Þegar Jonna varð sjötug, 2006, kom út afmælisritið, Con Amore, með úrvali af greinum hennar og ritaskrá.
Áður höfðu komið út tvö afmælisrit henni til heiðurs, með greinum annarra fræðimanna:
Jonna Louis-Jensen fékk íslensku fálkaorðuna 1991. Hún var tekin í Vísindafélag Íslendinga 1984, og í Vísindafélagið danska (Videnskabernes Selskab) 1997. Hún varð heiðursdoktor við Háskóla Íslands 2001.
Muhammadu Buhari
Muhammadu Buhari (f. 17. desember 1943) er nígerískur stjórnmálamaður og herforingi sem var forseti Nígeríu frá árinu 2015 til ársins 2023. Hann var áður forseti landsins frá 1983 til 1985. Á fyrri stjórnartíð sinni var Buhari leiðtogi herforingjastjórnar sem tók völdin í landinu eftir valdarán gegn forsetanum Shehu Shagari. Buhari var sjálfum steypt af stóli eftir um eitt og hálft ár í embætti.
Buhari komst aftur til valda með lýðræðislegum hætti árið 2015 eftir að hafa unnið forsetakosningar á móti sitjandi forsetanum Goodluck Jonathan. Hann tók við embætti þann 29. maí sama ár og vann endurkjör í forsetakosningum árið 2019.
Æviágrip
Buhari fæddist í þorpinu Daura í Kadunahéraði og gekk í ýmsa skóla áður en hann hóf nám við nígerískan herþjálfunarskóla, þar sem hann vakti athygli breskra herforingja. Bretarnir kostuðu hann til náms í kadettaskólanum í Aldershot á Englandi. Eftir heimkomuna til Nígeríu varð Buhari strax liðsforingi í nígeríska hernum og árið 1975 var hann meðal liðsforingja sem skipulögðu byltingu gegn herforingjastjórn Yakubu Gowon.
Á tíma herforingjastjórnar Olusegun Obasanjo á áttunda áratugnum gegndi Buhari ýmsum ábyrgðarstörfum og var meðal annars ráðherra olíumála og formaður ríkisolíufélagsins.
Borgaraleg stjórn tók við völdum í Nígeríu árið 1979 og Shehu Shagari varð þá fyrsti lýðræðislega kjörni forseti Nígeríu. Árið 1983 leiddi Buhari hins vegar herforingjabyltingu gegn Shagari og lýsti sjálfan sig forseta. Miklar vonir voru í fyrstu bundnar við að Buhari gæti unnið bug á spillingu og ráðstafað olíuarði ríkisins betur, en svo fór að stjórn hans entist aðeins í um eitt og hálft ár áður en annar herforingi, Ibrahim Babangida, steypti Buhari af stóli.
Buhari var haldið í fangelsi í þrjú ár eftir að honum var steypt af stóli en honum var síðan sleppt árið 1988. Eftir frelsi sitt hóf Buhari afskipti af stjórnmálum á ný og bauð sig fram til forseta árin 2003, 2007 og 2011 en án árangurs.
Árið 2015 bauð Buhari sig fram gegn sitjandi forsetanum Goodluck Jonathan og gagnrýndi hann meðal annars fyrir að takast ekki að vinna bug á hryðjuverkahópnum Boko Haram eða finna 219 skólastúlkur sem samtökin höfðu rænt árið áður. Buhari vann kosningarnar með rúmum meirihluta og Jonathan viðurkenndi ósigur. Þetta var í fyrsta sinn sem friðsamleg stjórnarskipti fóru fram í Nígeríu.
Í desember 2016 lýsti Buhari því yfir að Boko Haram hefði verið sigrað.
Cerastium juniperorum
Cerastium juniperorum er jurt af hjartagrasaætt. Hún er ættuð frá Gvatemala.
Grafít
thumb|250px|Sýnishorn grafíts.
Grafít eða ritblý er steinefni og eitt af fjölgervingsformum kolefnis. Grafít er notað í blýanta, en orðið er grafít er myndað af gríska orðinu graphein (γραφειν) sem þýðir „að teikna/skrifa“. Ólíkt demöntum er grafít rafleiðari og hefur til dæmis verið notað sem rafskaut í kolbogalampa. Grafít er stöðugusta form kolefnis við staðalaðstæður.
Miðverk
thumb|right|Löð af [[Intel 80486DX2-miðverki (raunveruleg stærð: 12×6.75 mm) í pakkningu.]] Miðverk tölvu er rafrás sem keyrir forrit. Miðverk tölva hefur breyst gríðarlega í gegnum tíðina, en grunnvirkni þess hefur haldist sú sama í megindráttum. Miðverkið sækir skipanir úr minni, þýðir þær yfir á skipanamengi tölvunnar, keyrir þær og skrifar úttakið í minni, eftir tiltekinni tíðni sem gefur vísbendingu um reiknihraða.
Örgjörvi er samrás sem útfærir alla þætti miðverksins á einni kísilflögu. Þeir komu fyrst fram á sjónarsviðið á 8. áratug 20. aldar en fram að því var miðverkið samsett úr mörgum íhlutum í einni rafrás.
Zorflónska
Zorflónska (franska: Alerte aux Zorkons) er 51. bókin í bókaflokknum um Sval og Val og sú fyrsta eftir höfundanna Yoann og Fabien Wehlmann. Hún var gefin út á bókarformi á frönsku árið 2010 eftir að hafa birst sama ár í teiknimyndablaðinu Sval hún kom út á íslensku árið 2021.
Söguþráður
Sagan hefst á því að Zorglúbb brýst inn í rannsóknarstofu Sveppagreifans í óljósum erindagjörðum og dáleiðir greifann með hjálp geislatækis síns. Hálfum mánuði síðar berst Sval og Val neyðarkall frá Sveppagreifanum. Þeir halda strax til Sveppaborgar en komast að því að bærinn hefur verið settur í sóttkví af hernum.
Félagarnir sleppa fram hjá gæslumönnunum en við þeim blasir furðuleg náttúra með tröllauknum sveppum og háskalegum furðuskepnum. Þeir hitta Sveppagreifann sem hefur komið sér fyrir ásamt Lenu og Astrid, ungum sænskum vísindakonum. Greifinn útskýrir að einhverra hluta vegna sé lífríki svæðisins farið að þróast á margföldum hraða, þar sem dýra- og plöntutegundir stökkbreytist á fáeinum klukkustundum. Þau komast að þeirri niðurstöðu að hér hljóti Zorglúbb að vera að verki, en frétta þá sér til skelfingar að stjórnendur hersins ætli að varpa kjarnorkusprengju á Sveppaborg.
Hópurinn verður fyrir árás skaðræðisskepna sem eru árásargjarnar, en tröllheimskar enda án heila. Þeim tekst að flýja og nota sem farskjóta risaeðlu þá sem búsett er við höll Sveppagreifans og fjallað var um í bók þrettán, Le voyageur du Mésozoïque. Skaðræðisskepnurnar, Zorkónarnir, sem bókin dregur nafn sitt af, ráðast á hópinn en Zorglúbb kemur aðvífandi á farartæki sínu og bjargar þeim. Í sameiningu tekst þeim að afstýra kjarnorkuárásinni.
Í ljós kemur að Zorglúbb hafði komið af stað stökkbreytingunum þegar hann missti tilraunaglös í gólfið á tilraunastofu greifans. Saman tekst þeim að uppræta furðulífverurnar með því að dreifa móteitri. Áður en Sval og Val tekst að krefja Zorglúbb svara við því hvert erindi hans hefði verið í tilraunastofunni stingur hann af ásamt Lenu og Astrid og heldur til Tunglsins, þar sem næsti hluti sögunnar mun eiga sér stað.
Sjö ára stríðið
thumb|300px|Stríðsaðilar í 7 ára stríðinu. Blátt er Bretland, Prússland og Portúgal, ásamt nýlendum í Ameríku og Asíu. Grænt er aðallega Frakkland, Austurríki og Rússland, ásamt nýlendum í öðrum álfum, en einnig Spánn og Svíþjóð.
7 ára stríðið var stórstyrjöld Evrópuríkja á 18. öld. Það var háð 1756-1763 og lauk með friðarsamkomulaginu í París og í Hubertusburg. Aðalkeppinautar voru Bretland og Prússland, ásamt nokkrum smærri bandamönnum annars vegar, og Frakkland, Austurríki, Rússland, Svíþjóð, ásamt nokkrum smærri bandamönnum hins vegar. Í stríðinu var aðallega barist í Evrópu, en einnig var tekist á í Norður-Ameríku og úti á höfunum. Stríðinu lauk með nær óbreyttri ríkjaskipan í Evrópu. Hins vegar urðu miklar breytingar á nýlendum í Ameríku og Asíu. 7 ára stríðið var fyrsta styrjöldin sem háð var í fleiri heimsálfum, enda kallaði Winston Churchill stríðið „fyrstu heimstyrjöldina“. Oft er litið á stríð þetta sem framlengingu á austurríska erfðastríðinu sem háð var 1740-48.
Forsaga
thumb|Friðrik mikli konungur Prússlands var miðpunktur 7 ára stríðsins Austurríska erfðastríðinu lauk með friðarsamningunum í Aachen. En samningarnir tóku ekki tillit til þess að Prússland hafði hertekið Slesíu, sem áður tilheyrði Austurríki (en er suðvestasti hluti Póllands í dag). Á þeim 8 árum sem liðu milli friðarsamningana í Aachen og 7 ára stríðsins, reyndi Austurríki að endurheimta Slesíu með því að einangra Prússland pólitískt séð. Það tókst nokkurn veginn, enda voru Bretar þeir einu sem gengu í bandalag við Prússland. Georg II, konungur Bretlands, var á þessum tíma einnig þjóðhöfðingi Hannover, sem tengdist Prússlandi. Austurríki aftur á móti fann sterka bandamenn í Frakklandi og Rússlandi. Rússland var á þessum tíma með útþennslustefnu og sá hér tækifæri til landvinninga til vesturs. Frakkar gátu ekki hugsað sér að sitja hjá þegar Bretar færu í stríð í Evrópu, enda voru þessar þjóðir erkióvinir. Þar að auki hófst landnemastríð milli breskra og franskra landnema í Norður-Ameríku þegar árið 1754, jafnvel þó að ekkert formlegt stríð var í gangi milli Bretlands og Frakklands.
1756
Stríðsyfirlýsingar milli Breta og Frakka voru afhentar 18. maí, nærri tveimur árum eftir að átök hófust í Norður-Ameríku. Fyrstu átök í Evrópu hófust tveimur dögum seinna er Frakkar og Bretar háðu sjóorrustu við Menorca í Miðjarðarhafi. Hvorugur hafði betur, en Bretar hörfuðu til Gíbraltar. Í ágúst réðist Friðrik mikli með prússaher sínum inn í Saxland og hertók það í hendingskasti. Þaðan ætlaði hann að hertaka Bæheim og þvinga Austurríki til uppgjafar. Þegar María Teresa sendi her til Bæheims, var barist við Lobositz. Þar sigruðu prússar, en þeir náðu ekki að fylgja þessu eftir í það skiptið og hertaka Bæheim. Í Norður-Ameríku náðu Frakkar að hernema allt svæðið í kringum Ontaríóvatn.
1757
thumb|left|Orrustan við Kolin nálægt Prag. Þar áttust við prússar og Austurríkismenn Friðrik II réðist inn í Bæheim í maí. 6. maí var orrustan við Prag. Þar sigruðu prússar Austurríkismenn, en þeir síðarnefndu náðu að loka sig inni í borginni. Prússar hófu umsátur um Prag þar til nýr austurrískur her nálgaðist í júní. Í orrustunni við Kolin sigruðu Austurríkismenn prússa, sem urðu að hörfa og yfirgefa Bæheim. Í júní réðist franskur her inn í Hannover. Sökum þess að Friðrik mikli hafði hertekið Saxland, setti keisarinn Frans I frá Habsborg ríkisbann yfir honum. Keisaraher var sendur til Saxlands, en prússar sigruðu þann her í orrustunni við Rossbach í Saxlandi. Austurríkismenn létu hins vegar kné fylgja kviði er þeir sigruðu prússa í tveimur orrustum í Slésíu og náðu að hertaka hluta af gamla héraðinu á ný. Í austri réðust Rússar á borgirnar Memel og Königsberg. Þeir tóku Memel, en prússar náðu að sigra Rússana við Königsberg. Eftir það drógu Rússar sig til baka og héldu Memel. Sami prússneski her fór síðan til Pommern, þar sem Svíar höfðu tekið nokkrar borgir. Prússar náðu að hrekja þá þaðan. Í árslok héldu Svíar aðeins Stralsund. Í desember blés Friðrik mikli til sóknar í Slésíu. Honum tókst að sigra Austurríkismenn og hertaka héraðið á ný. Engu að síður voru prússar mjög aðþrengdir í árslok.
1758
thumb|Frakkar fagna sigri í Ticenderoga í Ameríku Í ársbyrjun hófu Rússar nýja sókn vestur og reyndu að sameinast Austurríkismönnum. Friðrik mikli sendi her frá Slésíu á vettvang og reyndi að koma í veg fyrir þetta. Í orrustunni við Zorndorf sló herjunum saman. Þar biðu Rússar ósigur og héldu sig eftir þetta í hæfilegri fjarlægð. Fyrir vikið voru fáir prússar í Slésíu og gengu Austurríksmenn á lagið. Þeir náðu að hertaka héraðið allt meðan prússar börðu á Rússum. Austurríkismenn reyndu meira að setja að ráðast inn í Saxland og sátu um borgina Dresden. En leiðangur þeirra var árangurslaus. Í vestri náði þýskur her frá Hannover að sigra Frakka, með hjálp Englendinga, í tveimur orrustum (við Rheinberg og við Krefeld). Frakkar voru hraktir vestur yfir Rínarfljót þrátt fyrir að vera miklu fjölmennari. Aðeins í Ameríku voru Frakkar sigursælir. Þeir sigruðu miklu fjölmennari enskan her í orrustunni við Ticenderoga.
1759
thumb|Sjóorrustan við Quiberonflóa milli Breta og Frakka Þetta ár þurrkaðist Prússland nær út. Rússar og Austurríkismenn reyndu aftur að sameina lið sitt og tókst það að þessu sinni rétt austan við Frankfurt an der Oder. Friðrik mikli hafði dregið lið sitt frá Saxlandi til að mæta þeim. Í stórorrustunni við Kunersdorf 12. ágúst biðu prússar hins vegar mikinn ósigur og leystist prússneski herinn algerlega upp. Leiðin til Berlínar var greið. Í þokkabót réðist keisaraherinn inn í Saxland og hertók það nær algerlega. Endalok Prússland var í sjónmáli. En bæði Rússar og Austurríkismenn höfðu orðið fyrir miklu mannfalli. Þar að auki hófst deila milli þeirra, sem endaði með því að Rússar drógu sig til baka og Austurríkismenn fóru til Saxlands til að sameinast keisarahernum. Friðrik mikli hafði alvarlega íhugað að segja af sér og fremja sjálfsmorð. En hið glataða tækifæri óvina hans að taka Berlín bjargaði Prússlandi. Friðrik mikli sagði sjálfur í bréfi til bróður síns að þetta hefði verið ‘kraftaverk í þágu húss Brandenborgar.’ Ljósi punkturinn var að Frakkar höfðu beðið mikinn ósigur fyrir Hannover í orrustunni við Minden og dregið sig til baka. Þess í stað ráðgerðu þeir að ráðast inn í England og söfnuðu herjum sínum saman í hafnarborgum sínum. Ráðagerð þessi fór hins vegar út um þúfur er Bretar sigruðu Frakka í tveimur sjóorrustum, sú fyrri við Lagos suður undan Portúgal og hina síðari við Bay de Quiberon við suðurströnd Bretagne. Í Ameríku höfðu Bretar betur gegn Frökkum. Þetta ár hertóku þeir nær allt Kanada.
1760
1760 var annað erfitt ár fyrir Prússland, sem þó náði að rísa úr öskunni. Eftir mikinn ósigur fyrir Austurríkismönnum í Slésíu, réðist Friðrik mikli inn í Saxland og freistaði þess að endurheimta Dresden. Í þeirri atlögu skemmdist miðborg Dresden talsvert. Meðan á þessu stóð fóru fram tvær stærri orrustur milli Frakka og Hannover, sem endaði með einum sigri fyrir hvorri fylkingu. Engar breytingar áttu sér hins vegar stað þar. Frakkar náðu ekki að brjótast austur og sameinast Austurríki. Þegar Austurríkismenn sendu nýjan her til Dresden, sem sameinaðist austurríska hernum frá Slesíu, ákvað Friðrik mikli að safna öllum sínum herjum saman og mæta Austurríkismönnum í stórorrustu. Hún fór fram í 15. ágúst við borgina Liegnitz. Þar unnu prússar stórsigur, þrátt fyrir að vera talsvert fáliðaðri. Samtímis þessu hafði keisaraherinn aftur tekið Saxland og Rússar höfðu hafið skærusókn til vesturs og rænt og ruplað í Berlín. Í orrustunni við Torgau náði Friðrik mikli aftur að sigra Austurríkismenn. En aðstæður voru afar erfiðar fyrir prússa. Rússar höfðu hertekið Austur-Prússland, Austurríki stjórnaði Slésíu og keisaraherinn réði yfir Saxlandi. Þar að auki höfðu Svíar aftur hafið útrás og tekið stóran hluta af Pommern. Í Ameríku höfðu Bretar náð betri og betri tökum á aðstæðum. Þeir náðu að hrekja Frakka burt úr lendum sínum og luku hertöku Kanada. Franskur sigur við Sainte-Foy í Quebec breytti engu þar um. Þegar Montreal féll var allt Kanada á valdi Breta.
1761
1761 var rólegasta stríðsárið í styrjöldinni. Prússneski herinn lokaði sig inni í virkinu Bunzelwith í norðurhluta Slésíu. Þar réðust Austurríkismenn og Rússar á þá, en fengu ekki unnið virkið. Síðsumars voru Rússar orðnir óþolinmóðir og ákváðu að fara austur og búa sig undir komandi vetur. Á leiðinni hertóku þeir borgina Kolberg, síðust hafnarborg prússa við Eystrasalt. Þá yfirgáfu prússar virkið og börðu á Svíum í Pommern. Svíar voru lánlausir og voru hraktir til baka til Stralsund. Frakkar voru máttlausir í vestri og gátu sig hvergi hreyft. Það kom ekki síst til af því að fjárhagur þeirra gekk til þurrðar. Bretar höfðu lagt hafnbann á Frakkland og sjóher þeirra sá um að einangra franskar hafnir. 25. desember gerðist það að Elísabet keisaraynja lést í Rússlandi. Eftirmaður hennar varð Pétur III, sem var mjög vilhallur prússum. Hann dýrkaði Friðrik mikla og datt ekki í hug að eiga í stríði við hann. Hann gerði friðarsamning við Friðrik og þar með voru Rússar úr leik. Auk þess átti Pétur III milligöngu um friðarsamning milli prússa og Svía.
1762
Strax í janúar 1762 lýsti Bretland Spáni stríð á hendur. Í kjölfarið varð Portúgal þátttakandi í stríðinu, en þeir gerðu með sér samning við Bretland. Spánverjar réðust því inn í Portúgal og náðu að taka borgina Almeida. Bretar sendu liðsauka og náði hann að hefta framrás Spánverja. Í júlí var Pétur III myrtur og tók Katrín mikla þá við stjórnartaumum í Rússlandi. Hún leysti friðarsamningana upp, en viðhélt þó friðinum. Þegar Friðrik mikli var laus við Rússa og Svía, tók hann aftur til við að berjast við Austurríkismenn. Hann sigraði þá í orrustu í Slésíu og aftur við Freiberg í Saxlandi. Þannig náði hann báðum héruðunum aftur á sitt vald. Orrustan við Freiberg var jafnframt síðasta orrusta þessara landa. Í júní reyndu Frakkar mikla framrás í vestri. Þeir biðu hins vegar mikla ósigra í tveimur orrustum og voru hraktir vestur yfir Rínarfljót. Frakkar voru í mikilli neyð þar sem hafnbann Breta skilaði miklum árangri. Stríðsvilji þeirra þvarr og hvarf alveg þegar fréttist af miklum ósigri gegn Bretum við Nýfundnaland.
Friðarsamningarnir í París 1763
Lítið var barist þetta ár. Allir stríðsaðilar voru þreyttir og þar sem prússar höfðu full yfirráð yfir Slésíu, var ekki mikill vilji til að halda stríðsrekstri áfram. 10. febrúar voru friðarsamningar gerðir í París milli Frakka og Spánverja annars vegar og Breta og Portúgali hins vegar. Hinn óumdeildi sigurvegari var Bretland, en Bretar náðu að halda Frökkum niðri í Evrópu og náðu auk þess stórum frönskum nýlendum í Ameríku á sitt vald, bæði Kanada og svæði austan Mississippi. Frakkar misstu einnig allar nýlendur sínar á Indlandi til Bretlands. Auk þess urðu Spánverjar að afhenda Bretum Flórída, sem á þessum tíma var afar fámenn. Bretar fengu ennfremur franskar nýlendur í Afríku, þ.e. Senegambíu (sem í dag eru ríkin Senegal og Gambía). Síðastnefnda svæðið komst aftur í eigu Frakklands þegar Bretar töpuðu frelsisstríði Bandaríkjanna 1783.
Friðarsamningarnir í Hubertusburg 1763
thumb|Hubertusburg-kastalinn í Saxlandi 15. febrúar hittust prússar og stríðsaðilar úr austri í kastalanum Humbertusburg í Saxlandi. Þar sömdu prússar, saxar og Austurríkismenn frið (Rússar og Svíar voru áður búnir að semja). Prússar fengu að halda Slésíu og missti Austurríki allt tilkall til héraðsins. Prússar samþykktu að yfirgefa Saxland og láta það land í friði í framtíð. Friðrik mikli samþykkti sem kjörfursti einnig að velja son Maríu Teresu sem næsta keisara þýska ríkisins.
Eftirmáli
Við þessa friðarsamninga voru landamæri í Evrópu þau sömu og áður og aðstæður voru því sem næst óbreyttar. Hins vegar höfðu öll þátttökuríkin veikst talsvert, enda höfðu þau barist í fleiri ár. Frakkland stóð verst að vígi. Herir þeirra höfðu engu áorkað og landið hafði veikst mikið af hafnbanni Breta. Aðstæður almennings versnuðu og lögðu grunninn að frönsku byltingunni 26 árum seinna. Bretar voru óyggjandi sigurvegarar stríðsins. Þeir voru mesta siglingaveldi heims og unnu gríðarmikil landsvæði í Ameríku. Prússland var einnig nokkurs konar sigurvegari, en sigur þeirra var frekar varnarsigur. Þótt keisaradæmið væri í framhaldinu í höndum Habsborgara (sem réði í Austurríki), þá liðu ekki nema um 40 ár þar til það var lagt niður.
Lauren Cohan
Lauren Cohan (fædd 7. janúar 1982) er bandarísk leikkona sem er þekktust fyrir hlutverk sín í Supernatural, The Walking Dead, Chuck (sjónvarpsþáttur) og The Vampire Diaries
Ævisaga
Lauren fæddist í Philadelphiu í Pennsylvaníu og bjó í Cherry Hill Township í New Jersey í æsku áður en hún fluttist í Bretlands. Móðir Laurens snérist yfir í gyðingadóm eftir að hafa gifts stjúpföður hennar. Var hún alin upp í trúnni en hún telur sjálfan sig ekki trúaða í dag. Lauren útskrifaðist frá University of Winchester (King Alfred's College) þar sem hún lærði leiklist og enskar bókmenntir áður en hún ferðaðist með leikhúsi sem hún stofnaði með öðrum í háskólanum. Lauren skiptir tíma sínum og vinnu milli London og Los Angeles, ásamt því að vinna við nokkrar kvikmyndir ásamt verkefnum tengdum auglýsingum.
Jón Kaldal
Jón Kaldal (24. ágúst 1896 í Stóradal í Austur-Húnavatnssýslu, 30. október 1981) var einn þekktasti íslenski ljósmyndarinn og afreksmaður í frjálsum íþróttum. Hann var með ljósmyndastofu á Laugaveginum í 49 ár og tók yfir 100 þúsund ljósmyndir á ferli sínum. Barnabarn hans og alnafni var um tíma ritstjóri Fréttablaðsins og síðar stofnandi Fréttatímans og ritstjóri hans.
Lauren Cohan
Sjónvarp
Fyrsta sjónvarpshlutverk Cohan var árið 2007 í sápuóperunni The Bold and the Beautiful. Hefur hún síðan þá komið fram sem gestaleikari í þáttum á borð við CSI: NY, Modern Family og Law & Order: Special Victims Unit.
Jón Kaldal
Ævi
Hann var sonur Jóns Jónssonar bónda og Ingibjargar Gísladóttur. Sjö ára gamall missti hann móður sína, bróðir hans lést nokkrum mánuðum síðar og föður sinn missti hann tíu ára gamall. Hann var þá sendur í fóstur ásamt bróður sínum Leifi og systur Ingibjörgu til föðurbróður þeirra, Pálma að Ytri-Löngumýri sem var næsti bær við Stóradal. Fóstru sína missti hann úr lungnabólgu 1911. Þá fluttist hann til Reykjavíkur. Þar hóf hann nám við ljósmyndum hjá Karli Ólafssyni árið 1915. Hann hóf að æfa langhlaup og átti hann eftir að setja mörg met. Hann fluttist til Kaupmannahafnar og lærði ljósmyndun áður en hann sneri aftur til Íslands og stofnaði ljósmyndastúdíó við Laugaveginn.
Jón var tekinn inn í heiðurshöll ÍSÍ árið 2017.
Lauren Cohan
Sjónvarp
Cohan lék stór gestahlutverk í Supernatural sem Bela Talbot frá 2007-2008, sem Vivian Volkoff í Chuck (sjónvarpsþáttur) árið 2011 og sem Rose í The Vampire Diaries frá 2010-2012.
Cohan hefur síðan 2011 leikið Maggie Greene í uppvakningsþættinum The Walking Dead.
Kvikmyndir
Fyrsta kvikmyndahlutverk Cohan var árið 2005 í The Quiet Assassin. Hefur hún síðan þá komið fram í kvikmyndum á borð við Van Vilder 2: The Rise of Taj, Float, Casanovaog Young Alexander the Great.
Mið-Afríkukeisaradæmið
thumb|right|Skjaldarmerki keisaradæmisins. Mið-Afríkukeisaradæmið var skammlíf yfirlýst þingbundin konungsstjórn (en í reynd einræði undir herforingjastjórn) í Mið-Afríkulýðveldinu frá 1976 til 1979. Stofnun keisaradæmisins var lýst yfir af forseta landsins, Jean-Bédel Bokassa, sem lét krýna sig „hans keisaralegu hátign“ Bokassa 1. með viðhöfn 4. desember 1977.
Eftir að mótmæli í Bangví höfðu endað með blóðbaði þvarr stuðningur Frakka við stjórn Bokassa. Franskir sérsveitarmenn réðust inn í landið í Barrakúdaaðgerðinni 20. september 1979 og komu fyrrum forseta, David Dacko, aftur til valda. Daginn eftir lýsti Dacko því yfir að keisaradæmið væri aflagt.
La boîte noire
La boîte noire (íslenska: Svarti kassinn) er 31. Svals og Vals-bókin og sú önnur eftir Nic og Cauvin. Hún kom út á frönsku árið 1983 en hefur enn ekki verið gefin út á íslensku.
Söguþráður
Sagan hefst í beinu framhaldi af La ceinture du grand froid. Glæpamennirnir úr fyrri bókinni rekast á Sval fyrir tilviljun og uppgötva þá að félagarnir eru enn á lífi. Á sama tíma rannsakar Valur Svarta kassann sem vinir þeirra vísindamennirnir skildu eftir á Jörðinni. Hann reynist innihalda míkrófilmur með ótal uppfinningum sem nota mætti til góðs eða ills. Valur útbýr fljúgandi farartæki og fjarskiptabúnað sem gerir þeim unnt að ræða við vísindamennina sem hafa tekið sér bólfestu á fjarlægri plánetu.
Glæpamennirnir ræna Val og fá Svarta kassann í lausnargjald. Þeir geyma hann í herstöð í Sahara-eyðimörkinni. Svalur og Valur fljúga þangað í loftfarinu og ná með klækjum og snarræði að endurheimta kassann. Glæpagengið telur ranglega að Svalur og Valur hafi farist í eftirförinni og Svarti kassinn eyðilagst.
Náttúrumyndun
Náttúrumyndun er atburður eða fyrirbæri sem ekki er af mannavöldum, þótt atburðurinn geti haft áhrif á menn (eins og bakteríur, öldrun, náttúruhamfarir). Dæmi um náttúrumyndun eru til dæmis eldgos eða veður.
Harry Potter og dauðadjásnin
Harry Potter og dauðadjásnin eftir J.K. Rowling er sjöunda og síðasta bókin í bókaseríunni sem fjallar um Harry Potter, ungling sem er í námi til galdramanns.
Ilmhlynur
Ilmhlynur (fræðiheiti: Acer macrophyllum) er lauftré af ættkvísl hlyna (Acer) sem vex meðfram Kyrrahafsströnd Bandaríkjanna, frá suður-Alaska til suður-Kaliforníu. Hann getur orðið 48 metra hár, en er oftast um 15 til 20 m. Lauf ilmhlyns eru þau stærstu innan hlyna og geta orðið allt að 60 sm. löng. Hægt er að gera sýróp úr safa hans eins og úr sykurhlyni, en bragðið er annað.
Hideo Shinojima
Hideo Shinojima (21. janúar 1910 - 11. febrúar 1975) var japanskur knattspyrnumaður. Hann spilaði 2 leiki og skoraði 1 mark með landsliðinu.
Skinnklæði
thumbnail|Skinnstakkur eins og vermenn klæddust. thumb|vinstri|Teikning frá 1835 af íslenskum sjómanni Pétri Ólafssyni í skinnklæðum. Teikningin er úr Íslandsleiðangri [[Paul Gaimard|Pauls Gaimard.]] thumbnail|Skinnstakkur séð að aftan. Mynd frá [[user:TommyBee|TommyBee]] Skinnklæði eru föt gerð út skinni dýra. Skinnklæði voru einkun ætluð sem hlífðarföt við sjósókn á opnum bátum. Þau voru þannig unnin að gærur af sauðfé voru rakaðar og urðu þá að ull og skinnum. Skinnin voru skafin og þurrkuð og þegar þau voru þurr voru þau oftast lituð. Þau voru lituð í sortulyngs- eða birkibarkarseyði eða eirlituð á þann hátt að eir helst í þunnum plötum var látinn liggja um tíma í hlýjum legi og leysast þar upp. Skinnin voru lituð í leginum og þurrkuð. Um 1880 var farið að nota blástein til litunar. Þegar skinn voru þurr voru þau hengd upp í eldhúsi og geymd við hæfilegan reyk þangað til þau voru notuð.
Aðalskinnklæðin voru stakkur og brók. Til voru þrenns konar stakkar og þrenns konar brækur. Hempuskinnstakkur var gerður úr fjórum ærskinnum og fór eitt skinn í sitt hvora ermi  og eitt í framstykki og eitt í afturstykki eða boðanga. Laskaskinnstakkur var eins nema hvað varðar ermar voru minni. Vatnsfaraskinnstakkur var þannig að á öxlum á ermum voru saumaðar blöðkur og oft var hafður á þeim kragi. Í brók var fór að minnsta kosti eitt sauðskinn í hvora skálm og í bakhlutann var haft eitt kálfsskinn. Skinnin voru höfð þannig að hálsinn sneri niður. Í botn hverrar skálmar í venjulegri brók voru saumaðir leðurskór. Brók með leppasólum var svo þannig að í skálmabotna voru saumaðir illeppar en það voru löguð skinnstykki, sólarnir. Brók með kjöl eða kjölbrók var hvorki með skó eða sóla heldur voru skálmarbotnarnir saumaðir saman undir iljum. Þá þurfti að vera í sjósokkum utan yfir. Sjóskór voru úr sútuðu nautsleðri. þeir urðu mjög hálir.
Olíulind
thumb|right|Skýringarmynd (á norsku) sem sýnir olíulind. Olíulind eða olíu- og gaslind er neðanjarðargeymir sem inniheldur kolvetni (hráolíu og jarðgas) í jarðlögum. Olíulindir geta verið hefðbundnar eða óhefðbundnar eftir því hvort þakberg er yfir þeim eða ekki. Olíulindir finnast við olíuleit. Kolvetnin sem finnast í olíulindum eru leifar lífvera. Þeim er dælt upp til að nota þau sem jarðefnaeldsneyti.
Gvæjanskur dalur
thumb|right|Gvæjanskur 10-dala seðill. Gvæjanskur dalur (gjaldmiðlatákn: $, G$ og GY$; ISO: GYD) hefur verið opinber gjaldmiðill Gvæjana frá 29. janúar 1839. Upphaflega átti hann að auðvelda breytinguna frá hollensku gyllini að breska sterlingspundinu. Á þeim tíma var spænskur dalur algengur gjaldmiðill í Vestur-Indíum og var notaður samhliða sterlingspundinu í Gvæjana með genginu 1 dalur á móti 4 skildingum og tveimur pensum. Árið 1951 tóku Bretar upp tugakerfi fyrir mynt og tók breytingin gildi í öllum löndum breska heimsveldisins. Þegar virði sterlingspundsins tók að dala í upphafi 8. áratugarins tóku Austur-Karíbahafsríkin (sem Gvæjana var hluti af) upp tengingu sinna gjaldmiðla við Bandaríkjadal.
Kangaatsiaq
thumb|260px|Kangaatsiaq. Kangaatsiaq (eldri stafsetning Kangâtsiaq, nafnið þýðir Litliskagi) er bær á vesturströnd Grænlands og hluti af sveitarfélaginu Avannaata. Í bænum búa um 560 íbúar (2013) en að meðtöldum öðrum byggðum í grennd eru íbúar á svæðinu um 1400.
Fisk- og selveiðar eru aðalatvinnugreinar. Eitt fiskverkunarhús er í bænum sem aðallega vinnur þorsk og rækjur. Í hafinu við Kangaatsiaq lifa allflest sjávarspendýr sem fyrirfinnast við Grænlandsstrendur. Á vetrum eru hundasleðar og snjósleðar einu farartækin.
Aðþrengdar eiginkonur (2. þáttaröð)
thumb|Veggspjald úr þáttaröðinni Önnur þáttaröðin af Aðþrengdum eiginkonum fór af stað á bandarísku sjónvarpsstöðinni ABC þann 25. september 2007 og lauk henni 21. maí 2006. Til viðbótar við þættina 23 voru tveir auka þættir: „All The Juicy Details“ (e. Öll safaríku smáatriðin) og „The More You Know, The Jucier It Gets“ (e. Því meira sem þú veist, því safaríkara verður það).
Þrátt fyrir að þættirnir hefðu enn mikið áhorf var viðhorf áhorfenda til þáttarins öðruvísi en í fyrstu seríunni.
Persónur & leikendur
Með undantekningum um Rex Van de Kamp og John Rowland, voru aðalleikarar annarrar þáttaraðarinnar þeir sömu. Nýjar persónur eins og Bett, Matthew og Caleb Applewhite og nokkrir fyrrum gestaleikarar voru titlaðir sem aðalleikarar: Tom Scavo, Karl Mayerm Andrew og Danielle Van de Kamp, George Williams, og Preston, Porter og Parker Scavo.
Söguþráður
Með ráðgátuna um sjálfsmorð Mary Alice svo gott sem leysta, var búin til ný dularfull persóna og nágranni, Betty Applewhite. Þessi þáttaröð snýst um Betty og húsmæðurnar sem reyna að komast að sannleikanum um skrýtnu og dularfullu hljóðin sem berast úr kjallaranum hjá henni.
Saga Susan
Susan fann sjálfa sig flækta í frekar flóknum og stundum pirrandi ástar-aðstæðum við fyrrverandi eiginmann sinn, Karl, Mike, nýja ástarævintýrið Dr. Ron McCready, og nágrannakonuna Edie, sem innihélt það að Edie brenndi húsið hennar Susan eftir að Karl hætti með henni fyrir Susan. Susan hafnaði svo Karl til þess að geta verið með Mike, en Mike varð síðan fórnarlamb nýs vinar Susan og Bree, tannlæknisins Orsons, þegar hann keyrði á Mike þegar hann var að fara að biðja Susan en Orson flúði strax af vettvangi slyssins.
Saga Lynette
Lynette berst við framann sinn í auglýsingum og vaxandi gremju Tom, eiginmanns hennar. Tom er fúll yfir því að Lynette hafi rekið hann (hún var fúl yfir því að hann hafi fest hana heima á meðan hann var að vinna). Lynette lét Tom fá starf á auglýsingastofunni sem hún vann á en þegar yfirmaður hennar neyddi hana til þess að skrifa kynlífs-skilaboð til eiginkonu hans, kenndi yfirmaður Lynette Tom um þegar konan hans trúði því ekki að hann hefði skrifað skilaboðin og krafðist hún þess að eiginmaður hennar myndi reka hvern þann sem hafði skrifað skilaboðin. Þegar yfirmaðurinn hótaði að opinbera leynilegar upplýsingar um Tom, kýldi Tom manninn, sem rotaðist, og var Tom síðan rekinn. Yfirmaður Lynette sagði henni síðar að Tom hefði upp á síðkastið farið reglulega til Atlantic City. Lynette hélt að Tom væri að halda framhjá en komst síðan að því að hann var að heimsækja barnið sitt, sem hafði komið út úr einnar nætur gamani sem hann átti áður en hann giftist Lynette. Mamma barnsins krafðist ellefu ára meðlags, sem Lynette og Tom áttu ekki fyrir. Til þess að fá hana í burtu, ákváðu þau að borga henni mikla peninga til þess að láta allar kröfurnar um meðlag hverfa. Einstæða móðirirn notaði peningana hins vegar til þess að borga af húsi nálægt Bláregnsslóð, til þess að vera nær Tom.
Saga Bree
Bree glímir við það að vera ekkja, og eftir að hún kemst að því að George myrti Rex, hjálpar hún eki George þegar hann ætlar að fremja sjálfsmorð til þess að biðja Bree um að elska hann. Það að George hafi myrt Rex, fær Bree til þess að drekka, og notfærði sonur hennar, Andrew sér það til þess að komast fjær móður sinni (og gefur Bree honum aðgang að sjóði sem foreldrar hennar höfðu stofnað fyrir hann). Bree er miður sín að segja frá því að sonur hennar sé samkynhneigður við föður sinn og stjúpmóður og láta þau sjóðinn hverfa. Á sama tíma, hittast Bree og Justin (kærasti Andrews) og tala saman, sem lætur Bree komast að því hversu rangt hún hafði fyrir sér að líta niður á son sinn fyrir að vera samkynhneigður. Bree ætlar sér að brúa bilið á milli móður og sonar með AA leiðbeinanda/kærasta sínum, sem var óvirkur kynlífsfíkill, og tældi Andrew hann til þess að sofa hjá sér til þess að skemma fyrir móður sinni. Gerðir Andrews fá Bree til þess að skilja son sinn eftir úti á víðavangi. Andrew telur að hann "hafi unnið" og það að illu gerðir hans gegn móður sinni hafi allt verið partur af planinu til þess að fá Bree til þess að hata sig, þar sem að í huga Andrews var það betra að móðir hans hataði hann fyrir allar illu gerðir hans, en ekki bara fyrir að vera samkynhneigður. Bree svaraði með því að hún hafi aldrei hætt að elska hann skilyrðislaust upp að þessari stundu, og Bree sagði syni sínum að ef hann teldi að hún hataði hann fyrir að vera eins og hann er, þá geti hún ekki elskað hann. Eftir að Danielle hljópst á brott með kærastanaum sínum, Matthew Applewhite, skráði Bree sig inn á geðheilsu-stofnun. Þegar Bree komst að því að Matthew er morðingi, flýr Bree af stofnuninni, og kemst loksins til Daneille og bjargar henni frá Matthew á meðan hann hélt byssu við höfuðið á henni. Serían endar á því að Bree þyggur blóm frá Orson Hodge og býður honum inn.
Saga Gabrielle
Gabrielle rekur ástmann/garðyrkjumanninn sinn og ætlar að ætlar sér að bjarga hjónabandinu, eftir að hafa rekist á Caleb Applewhite sem varð til þess að hún missti ófætt barn sitt. Á meðan var eiginmaður hennar Carlos sýknaður af öllum sökum með hjálp frá mjög aðlaðandi nunnu, sem tælir Carlos þegar Gabrielle sér ekki til. Til þess að ná sáttum við Carlos fyrir að hafa sofið hjá öðrum mannim leyfir Gabrielle Carlos að sofa einu sinni hjá einhverri konu sem hann vill. Eftir að hafa mistekist að tæla Lynette, endaði Carlos á því að sofa hjá ráðskonunni, Xiao-Mei, sem var staðgöngumóðir þeirra hjóna svo hún yrði ekki flutt úr landi. Í enda seríunnar kemst Gabrielle loksins að því að þau voru að sofa saman og hendir Carlos út úr húsinu á meðan hún krefst þess að þernan haldi áfram að vinna fyrir hana þangað til barnið fæðist.
Saga Edie
Edie byrjar með fyrrverandi eiginmanni Susan, Karl. Húsið hennar er loksins endurbyggt eftir að Susan kveikti óvart í því. Edie og Susan halda áfram að vera illa við hvor aðra og verður Susan afbrýðissöm þegar Julie og Edia byrja að vera vinkonur. Karl flytur inn til Edie en gerir það skýrt að hann elski Susan og muni enda sambandið við Edie ef Susan vildi hann aftur. Susan hafnar Karl og að lokum biður hann Edie og hún játast honum. Karl skiptir um skoðun og slítur trúlofuninni en samt ekki fyrr en eftir að hann sefur hjá Susan. Þegar Edie kemst að því geldur hún greiðann og kveikir í húsinu hennar Susan. Susan reynir að fá Edie til þess að játa glæpinn þegar Susan er með falinn upptökubúnað. Edie fattar það og eltir Susan og nær upptökunni en síðan hrasar hún og dettur undir býflugnabú. Edie berst við flugurnar og á meðan horfir Susan á. Susan heimsækir Edie á spítalann og reynir að semja við hana en Edie neitar og segir henni að hún sé alltaf hjálparvana og það sé þess vegna sem fólk hjálpar henni, ekki vegna þess að það elskar hana.
Saga Betty
Betty Applewhite (Alfre Woodard) flytur til Bláregnsslóðar með sonum sínum Matthew og Caleb og sínum eigin leyndarmálum. Fjölskyldan hadði flúið til Fairview þegar Caleb var sakaður um morðið á kærustu Matthews og hélt hún Caleb fanga í kjallaranum. Þrátt fyrir að Betty hafi bannað fjölskyldu sinni að hafa einhver samskipti við nágrannana, verður það erfitt þegar Caleb sleppur úr kjallaranum og brýst inn í hús Gabrielle, sem varð til þess að henni brá og datt niður stigann. Matthew byrjaði með Danielle, dóttur Bree. Á endanum komst Betty að því að það var Matthew en ekki Caleb sem hafði drepið fyrrverandi kærustu Matthews. En þegar hún hafði komist að sannleikanum var Danielle flúin með Matthew og sú kveðja sem Danielle skildi eftir fyrir Bree varð til þess að Bree skráði sig inn á geðheimili. Þegar Betty náði í Bree og sagði henni að Danielle væri í hættu, flúði hún af heimilinu og náði í þau bæði. Bree sagði Danielle sannleikann um Matthew en dóttir hennar neitaði að trúa henni. Þegar Bree ætlaði að stöðva þau að fara dró Matthew upp byssu og hótði að skjóta hana. Þrátt fyrir sjokk Danielle, reyndi hann að fara en var skotinn af skyttu á vegum lögreglunnar. Þegar morðóði sonurinn var dáinn tók Betty Caleb og yfirgaf Bláregnsslóð.
Saga Mary Alice
Ekkill Mary Alice, Pal, kom til Bláregnsslóðar til þess að finna son sinn Zach, og til að sættast við það að Mike var líffræðilegur faðir Zach. Til að flækja málin sneri Felicia Tilman (Harriet Sansom Harris) aftur, systir Mörthu Huber. Felicia varaði Noah Taylor, föður Deirdre, við tilveru Zach og ákvað Noah að eftirláta Zach veldi sitt. Felicia var reið við Mike að hafa ekki drepið Paul og byrjaði að skera af sér nokkra putta og taka nóg blóð úr líkama sínum til þess að sviðsetja blóðugt morð og ramma til þess að Paul hafi drepið Feliciu. Úr fangelsinu bað Paul Zach um að biðja Noah um peninga svo það væri hægt að verja hann. Noah neitaði því og sagði Zach vera veikan, og sagði að hann ætti ekki lengur skilið að erfa veldið sitt og ætlaði að breyta erfðaskránni sinni. Með hvatningu Noah, slökkti Zach á tækinu sem hafði haldið Noah lifandi og erfði Zach allt veldi afa síns. Þegar hann áttaði sig á nýjum auði sínum, endaði Zach þáttaröðina á því að segja „föður“ sínum (sem hafði logið að honum varðandi morðið á frú Huber) að hann gæti ekki heimsótt hann í fangelsið í nokkurn tíma og biður aðstoðarmann Noah að kaupa nýjan farsíma svo að faðir hans gæti ekki náð í hann, greinilega búinn að ná sér í skapið til þess að reka stórveldið.
Heimidir
Gotowe na wszystko
Listasafn Sigurjóns Ólafssonar
Listasafn Sigurjóns Ólafssonar (oft kallað Sigurjónssafn) er listasafn, yst á Laugarnestanga, yfir verk Sigurjóns Ólafssonar myndhöggvara. Safnið var sjálfseignarstofnun og starfaði eftir skipulagsskrá frá 1989. Birgitta Spur, ekkja Sigurjóns, veitti safninu forstöðu. Með gjafagerningi árið 2012 var safnið með öllum listaverkum og fasteignum á Laugarnestanga gefið til Listasafns Íslands.
Bereníke 2.
thumb|right|Brjóstmynd af Bereníke 2. Bereníke 2. (267 eða 266 f.Kr. – 221 f.Kr.) var drottning Egyptalands á tímum Ptólemajaríkisins. Hún var dóttir Magasar af Kýrenæku og Apömu 2.
Listasafn Sigurjóns Ólafssonar
Frá 2021 hefur fjölskylda Sigurjóns rekið safnið.
Bereníke 2.
Árið 249 f.Kr. giftist hún Demetríosi fagra sem tók við konungdómi af föður hennar, en hann gerðist ástmaður móður hennar svo hún lét myrða hann í svefnherbergi Apömu sama ár eða árið eftir. Þau áttu engin börn saman.
244 eða 243 f.Kr. giftist hún konungi Egyptalands, Ptólemajosi 3. Með honum átti hún sex börn; Arsinóe 3., Ptólemajos 4., Lýsimakkos (?), Alexander, Magas af Egyptalandi og Bereníku.
Sagt er að hún hafi tekið þátt í Nemeuleikunum milli 245 og 241 f.Kr. og líka Ólympíuleikunum.
Fljótlega eftir andlát eiginmanns hennar 221 f.Kr. var hún myrt að undirlagi sonar síns, Ptólemajosar 4. Dýrkun hennar var samt sem áður fyrirskipuð eftir lát hennar.
Eftirmæli
Eftir giftingu hennar og Ptólemajosar var borgin Evesperídes í Kýrenæku flutt til og nefnd Bereníke í höfuðið á henni. Nafnið varð síðan Benghazi.
Singalíska
Singalíska er rituð með bramískri samstöfuskrift en elstu textar á tungumálinu eru frá 3. öld f.Kr. Talið er að málið hafi borist til eyjarinnar svo snemma sem á 5. öld f.Kr. Þegar hinir fornu singalir komu til Sri Lanka fundu þeir fyrir svonefnt Vedda-fólk og gætir áhrifa frá máli þeirra á singalísku. Vedda-fólkið er talið hafa verið hvorki indóevrópskt né dravidískt. Vegna einangrunar frá meginlandinu þar sem dravidísk mál eru ríkjandi á suðurhlutanum hefur singalíska þróast með nokkuð öðrum hætti en önnur indóárísk mál. Sérstaklega hafa áhrif frá tamílsku verið mikil. Mikill munur er á ritmáli og talmáli. Sem dæmi um það beygjast sagnorð eftir tölu, persónu og kyni í ritmálinu en ekki í talmálinu.
Óákveðni greinirinn er -ak eða -ek og er aðeins notaður í eintölu og hefur vafalítið þróast úr töluorðinu fyrir einn líkt og í germönskum málum utan íslensku. Enginn ákveðinn greinir er en ef óákveðni greinirinn er ekki notaður verður orðið ákveðið fyrir vikið.
Type O Negative
thumb|Type O Negative, Berlin, 2007.